CELEX: 62014TN0171
Language: lv
Date: 2014-03-20 00:00:00
Title: Lieta T-171/14: Prasība, kas celta 2014. gada 20. martā  – Léon Van Parys /Komisija

19.5.2014   
            
            
               LV
            
            
               Eiropas Savienības Oficiālais Vēstnesis
            
            
               C 151/28
            
         Prasība, kas celta 2014. gada 20. martā – Léon Van Parys/Komisija
   (Lieta T-171/14)
   2014/C 151/36
   Tiesvedības valoda – holandiešu
   
      Lietas dalībnieki
   
   
      Prasītāja: Firma Léon Van Parys NV (Antverpene, Beļģija) (pārstāvji – P. Vlaemminck, B. Van Vooren un R. Verbeke, advokāti)
   
      Atbildētāja: Eiropas Komisija
   
      Prasītājas prasījumi:
   
   
               —
            
            
               atcelt Komisijas 2013. gada 24. janvāra vēstuli, ar ko tā paziņo ka lēmuma pieņemšanas termiņš atbilstoši Regulas (EEK) Nr. 2454/93 907. pantam ir apturēts;
            
         
               —
            
            
               atzīt, ka Regulas (EEK) Nr. 2454/93 909. pants ir pilnībā piemērojams par labu prasītājai atbilstoši Vispārējās tiesas 2013. gada 19. marta spriedumam lietā T-324/10 (lietas Nr. REM/REC 07/07);
            
         
               —
            
            
               piespriest Komisijai atlīdzināt tiesāšanās izdevumus.
            
         
      Pamati un galvenie argumenti
   
   Prasības pamatošanai prasītāja izvirza divus pamatus.
   
               1.
            
            
               Pirmais pamats ir saistīts ar Regulas (EEK) Nr. 2454/93 (1) 907. un 909. panta pārkāpumu, kā arī Eiropas Savienības Pamattiesību hartas, konkrētāk, tās 41. panta par tiesībām uz labu pārvaldību, pārkāpumu.
               
                           —
                        
                        
                           Ar Vispārējās tiesas 2013. gada 19. marta spriedumu lietā Firma Van Parys/Komisija ex tunc tika atcelts Komisijas Lēmums C(2010) 2858, tādējādi jau esot bijis beidzies deviņu mēnešu termiņš lēmuma pieņemšanai un Komisija tādējādi vairs neesot drīkstējusi lemt par atbrīvojuma pieprasījumu.
                        
                     
                           —
                        
                        
                           Katrā ziņā Komisija esot pārsniegusi savas pilnvaras, ciktāl tā rīkojusies, pārsniedzot to, kas nepieciešams, lai tās daļēji atcelto lēmumu izlabotu atbilstoši Vispārējās tiesas 2013. gada 19. marta spriedumam lietā T-324/10. Komisija šādi esot pārkāpusi LESD 266. panta pirmo daļu saistībā ar tās tiesībām veikt pasākumus Vispārējās tiesas sprieduma izpildei.
                        
                     
         
               2.
            
            
               Otrais pamats ir saistīts ar Regulas Nr. 2454/93 907. panta pārkāpumu, kā arī ar Eiropas Savienības Pamattiesību hartas, konkrēti, tās 41. panta par tiesībām uz labu pārvaldību pārkāpumu, jo Komisija esot prettiesiski izmantojusi iespēju pieprasīt informāciju, kas paredzēta Regulas Nr. 2454/93 907. pantā, lai nākotne novērstu vai vismaz novilcinātu Regulas Nr. 2454/93 909. panta piemērošanu.
            
         
      (1)  Komisijas 1993. gada 2. jūlija Regula (EEK) Nr. 2454/93, ar ko nosaka īstenošanas noteikumus Padomes Regulai (EEK) Nr. 2913/92 par Kopienas Muitas kodeksa izveidi (OV L 253, 1. lpp.).